คาดสัปดาห์หน้าบาทกรอบ 30.60/85
ศูนย์กสิกรคาดเงินบาทสัปดาห์หน้าแกว่ง 30.60-30.85 จับตาแก้ หน้าผาการคลังสหรัฐ
1 ธ.ค. 2555

ศูนย์กสิกรคาดเงินบาทสัปดาห์หน้าแกว่ง 30.60-30.85 จับตาแก้ หน้าผาการคลังสหรัฐ
ศูนย์วิจัยกสิกรไทย มองเงินบาทแนวโน้มสัปดาห์ถัดไป (3-7 ธ.ค.) อาจเคลื่อนไหวในกรอบ 30.60-30.85 บาทต่อดอลลาร์ฯ โดยคงต้องติดตามสัญญาณการประนีประนอมระหว่างสภาคองเกรสและทำเนียบขาวเพื่อแก้ปัญหา หน้าผาการคลัง (Fiscal Cliff) ของสหรัฐฯ ขณะที่ ข้อมูลเศรษฐกิจสหรัฐฯ ที่สำคัญ ได้แก่ ดัชนีความเชื่อมั่นผู้บริโภคช่วงต้นเดือนธ.ค. ข้อมูลการจ้างงานนอกภาคเกษตร อัตราการว่างงาน ดัชนี ISM ภาคการผลิตและบริการเดือนพ.ย. ยอดสั่งซื้อของโรงงาน รายจ่ายด้านการก่อสร้างเดือนต.ค. และจำนวนผู้ขอรับสวัสดิการว่างงานรายสัปดาห์ 
นอกจากนี้ ตลาดคงจับตาเหตุการณ์สำคัญอื่นๆ ประกอบด้วย ได้แก่ การประชุมยูโรกรุ๊ป และผลการประชุมนโยบายการเงินของธนาคารกลางยุโรป และธนาคารกลางอีกหลายประเทศ อาทิ อังกฤษ ออสเตรเลีย และนิวซีแลนด์